PATVIRTINTA

 Vilniaus Martyno Mažvydo progimnazijos

 direktorės Eglės Laumelienės

2022 m. rugsėjo mėn. 13 d. įsakymu Nr. 21

**VISOS DIENOS MOKYKLOS GRUPĖS PEDAGOGO (SPECIALISTO)**

**PAREIGYBĖS APRAŠYMAS**

**I. BENDROSIOS NUOSTATOS**

1. Visos dienos mokyklos (toliau – VDM) grupės pedagogo (specialisto) pareigybės aprašymas

(toliau – pareigybės aprašymas) reglamentuoja VDM grupės pedagogo (specialisto), dirbančio VDM grupėje, profesinę veiklą.

2. Pedagogas – asmuo, organizuojantis veiklą po pamokų, atitinkantis Lietuvos Respublikos teisės

aktų nustatytus kvalifikacinius reikalavimus;

3. Specialistas – asmuo, organizuojantis veiklą po pamokų, kurio darbo santykius reglamentuoja

Lietuvos Respublikos Darbo kodeksas.

4. Pedagogas (specialistas) dirba vadovaudamasis Lietuvos Respublikos švietimo įstatymu, kitais

norminiais aktais, reglamentuojančiais mokinių ugdymą, mokyklos nuostatais, mokyklos darbo

tvarkos taisyklėmis ir šiuo pareigybės aprašymu.

**II. PEDAGOGO (SPECIALISTO) VEIKLOS PASKIRTIS**

5. Užtikrinti galimybę pradinių klasių mokiniams saugiai ir turiningai praleisti laiką po pamokų ne

tik mokyklos patalpose, bet ir kitose ugdymui, edukacijai, kultūrai, poilsiui pritaikytose erdvėse.

**III. PEDAGOGO (SPECIALISTO) FUNKCIJOS**

6. Organizuoti saugią mokinių priežiūrą, pažintinę, meninę, sportinę veiklą grupės patalpose ir

lauke.

7. Nuosekliai, planingai ir turiningai organizuoti veiklą, atitinkančią mokinių amžių.

8. Pagal galimybes sudaryti sąlygas mokinių saviraiškos poreikiams tenkinti.

9. Teikti pagalbą mokiniams atliekant namų darbų užduotis.

 10. Informuoti tėvus (globėjus, rūpintojus) apie mokinių savijautą, sveikatą, elgesį, veiklą VDM

grupėje.

 11. Nuotolinio ugdymo metu, suderinus su mokyklos vadovu, VDM grupės pedagogui (specialistui)

gali būti priskiriamos kitos veiklos funkcijos.

**IV. PEDAGOGO (SPECIALISTO) TEISĖS IR PAREIGOS**

12. Pedagogas (specialistas) turi teisę:

12.1. pasirinkti pedagoginės veiklos metodus ir formas;

12.2. gauti informaciją apie valstybės ir Vilniaus miesto švietimo naujoves;

12.3. gauti informacinę, konsultacinę, metodinę pagalbą iš socialinių, specialiųjų pedagogų,

logopedų, psichologų, sveikatos priežiūros specialistų ir administracijos;

12.4. turėti saugias ir higienos normas atitinkančias darbo sąlygas.

13. Pedagogas (specialistas) privalo:

13.1. užtikrinti savo darbo kokybę;

13.2. rūpintis mokinių sveikata ir saugumu grupėje;

13.3. bendradarbiauti su šeima (tėvais, globėjais, rūpintojais);

13.4. pranešti mokyklos administracijai apie mokinio turimas socialines ar sveikatos problemas,

pastebėtą ar įtariamą mokinio teisių pažeidimą;

13.5. priimti mokinį į VDM grupę ir išleisti jį į namus tik pagal rašytinį tėvų (globėjų, rūpintojų)

prašymą;

13.6. laikytis Vilniaus miesto tarybos 2020 m. rugsėjo 17 d. sprendimu Nr.1-653 patvirtinto

Vilniaus miesto savivaldybės bendrojo ugdymo įstaigų visos dienos mokyklos tvarkos aprašo ir

progimnazijos direktorės patvirtinto visos dienos mokyklos grupės pedagogo (specialisto) pareigybės aprašymo.

14. Leidžiama dirbti pedagogui (specialistui) tik iš anksto pasitikrinus sveikatą, ar neserga

užkrečiamosiomis ligomis.

**V. BAIGIAMOSIOS NUOSTATOS**

15. Pedagogo (specialisto) veiklos priežiūrą vykdo ugdymo įstaigos direktorius ar jo įgaliotas

asmuo ir kitos kontrolės funkcijas vykdančios institucijos.